НПО - Програма „Спорт за деца в риск" за 2020 г.
Програма „Спорт за деца в риск" за 2020 г.
| Срок за кандидатстване: до 20 януари 2020
Подпомагане на социалната интеграция, адаптация и пълноценна реализация в обществения живот на деца в риск чрез създаване на условия и възможности за тяхното включване в безплатни спортни занимания с цел подобряване качеството на живот, повишаване на физическата им активност и психическа годност.
1.Създаване на условия и възможности за участие на деца в риск в спортни занимания с оглед подобряване физическата им дееспособност, социалната им интеграция и възможност за лична изява.
2.Придобиване на знания, умения и навици за практикуване на предпочитан вид спорт.
3.Формиране на траен интерес и насърчаване на децата в риск за участие в системни занимания със спорт и предоставяне на възможност на треньорите в спортните клубове за селекция на талантливи деца.
4.Насърчаване на общественополезната дейност на спортните клубове за осигуряване на достъп до спортни обекти, спортни уреди и пособия, и квалифицирани треньорски кадри при организиране на спортни занимания за деца в риск.
5.Използване на положителния ефект от спорта за насочване на децата в риск към подходящи форми за ангажиране на свободното им време и като превенция на ниската физическа активност, нетолерантността, агресията, насилието и вредните навици.
6.Формиране и развитие на социални качества в децата - умения за работа в екип, толерантност, лидерство, дисциплина, увереност, спазване на правилата и на принципите на честна игра - „Феърплей".
7.Популяризиране на ползата за децата в риск от практикуване на спорт и здравословната физическа активност при реализиране на проектите по Програмата.
Отвореност и достъпност
Ресурсна осигуреност
Перспективност и устойчивост
БЕНЕФИЦИЕНТИ И ОБХВАТ
1.Преки бенефициенти са спортните клубове, членове на лицензирани спортни федерации – изпълнители на проекти по Програмата.
2.Непреки бенефициенти, за които се очаква да има ефект и полза в резултат на изпълнение на дейностите по проектите, са деца в риск по смисъла на §1, т. 11 от Допълнителните разпоредби на Закона за закрила на детето (ЗЗД).
3.Обхват:
Във времеви аспект Програмата се изпълнява от 1 март до 31 декември на календарната година.
В териториален аспект Програмата обхваща населени места с наличие на спортни клубове, притежаващи капацитет за провеждане на занимания за деца в риск.
Пълната информация можете да намерите на сайта на Министерство на младежта и спорта.